چینی ادبیات عالیہ

چینی ادبیات عالیہ () سے مراد چینی زبان کی وہ کتابیں ہیں جو سنہ 221 ق م میں چن خاندان کے شاہی اتحاد سے قبل رشتہ تحریر سے منسلک ہوئیں۔ ان میں بطور خاص نو کنفیوشسی روایت کی حامل "چار کتابیں اور پانچ کلاسیک" قابل ذکر ہے۔ خود یہ کتاب بھی "تیرہ کلاسیک" کی تلخیص ہے۔ ماقبل چن عہد کی یہ تمام کتابیں کلاسیکی چینی زبان میں لکھی گئی تھیں اور ان کے تینوں مجموعوں کو بالجملہ "ادبیات عالیہ" سے موسوم کیا جاتا ہے۔

نیز ادبیات عالیہ کے تحت ان کتابوں کو بھی شامل کیا جا سکتا ہے جو چین کی مقامی بولیوں اور لہجوں یا کلاسیکی چینی میں ضبط کی گئیں یا آخری شاہی چنگ خاندان کے سقوط (1912ء) تک رائج رہیں۔ ادبیات عالیہ کے تین مجموعے ہیں جو شی، زی اور جی کہلاتے ہیں۔ شی (史) مجموعہ کے تحت تاریخی نوعیت کی کتابیں آتی ہیں، جبکہ زی (子) میں فلسفیانہ کتابوں، نیز زراعت، طب، ریاضیات، فلکیات، الہیات، تنقید فنون اور دیگر متفرق تحریروں کو رکھا گیا ہے اور جی (集) مجموعہ میں ادبی کاوشیں شامل ہیں۔

منگ اور چنگ خاندانوں کے وقت میں ان کنفیوشسی فضلا کے لیے چار کتابوں اور پانچ کلاسیک کی تعلیم لازمی تھی جو شاہی امتحان دے کر سرکاری عہدیدار بننا چاہتے تھے۔ اس عہد کی کوئی بھی سیاسی گفتگو یا مباحثہ اس کے حوالوں سے خالی نہیں ہے۔ حتی کہ انہیں حفظ کیے بغیر کوئی شخص سرکاری فاضل (اور کبھی کبھی فوجی افسر) نہیں بن سکتا تھا۔ عموماً چینی بچے سب سے پہلے چینی رسم الخط سیکھتے اور اس کے بعد کلاسیکی کتابوں کو حفظ کرتے۔

محققین نے چینی ادبیات عالیہ کو دو زمانوں میں تقسیم کیا ہے: ماقبل و مابعد کتاب سوزی عہد۔ کتاب سوزی کا یہ سانحہ چن خاندان کے عہد زوال میں پیش آیا تھا جس میں ماقبل چن کتابوں کے اصلی نسخے بڑی تعداد میں ضائع ہو گئے۔

حوالہ جات

بیرونی روابط 
 Chinese Text Project (English Chinese) (Chinese philosophy texts in classical Chinese with English and modern Chinese translations)
 Chinese Classics (James Legge's translations of the Analects of Confucius, the Great Learning, the Doctrine of the Mean, the Works of Mencius and the Tao Te Ching)
 The Canonical Books of Confucianism, David K. Jordan
 Relevant Electronic Resources for Chinese Classical Studies

روایتی چینی 
 Scripta Sinica Big classic texts database by Academia Sinica
 Palace Museum Chinese Text Database
 中國電子古籍世界 Classics database
 Research Center for Chinese Ancient Texts includes CHANT (CHinese ANcient Texts) Database
 Chinese classic text online

سادہ چینی 
 凌云小筑 In Chinese, with articles and discussions on literature, history, and philosophy.
 国学导航

جاپانی 
 東方學デジタル圖書館

چینی ادبیات عالیہ
چینی فلسفہ
کنفیوشسی متون
ویکی ڈیٹا سے مطابقت رکھنے والی مختصر تفصیل
Harv اور Sfn کے بدون ہدف نقائص